**Лингва франка** (итал. *lingua franca*) е јазик што наоѓа систематска примена кај општењето помеѓу луѓе од различни јазични подрачја, особено кога тој јазик е различен од матичините јазици на говорниците.

Особености
----------

Значењето на поимот „лингва франка" е чисто функционално и не зависи од лингвистичката историја или составот на јазикот: иако пиџините и креолските јазици честопати имаат улога на лингва дранка, тие се варијанти на матичните говори. Јазикот што е вистинска лингва франка има значајна прекугранична улога, протегајќи се далеку од границите на неговиот автохтон народ, и игра улога на трет јазик што го користат лица од други (и меѓусебно различни) јазични подрачја. На пример, англискиот е матичен јазик на Обединетото Кралство, но се користи како лингва франка на Филипините, кајшто луѓето говорат несродни јазици како мајчин.

Потекло на поимот
-----------------

Поимот „лингва франка" доаѓа од арапското и грчкото збирно поимување за западноевропските народи како „Франки", втемелено уште пред Крстоносните војни. Со развојот на поморската трговија, говорите на западните народи се помешале со извесни источносредоземни јазици во и околу Османлиското царство и Византија, создавајќи општоприфатен јазик во деловните односи.

Примери
-------

Постојат многу примери за јазици со статус на лингва франка, и тоа на сите континенти. Денес таа улога на светско ниво ја има англискиот јазик, додека, на регионално ниво, таков статус имаат арапскиот, кинескиот, рускиот, францускиот и шпанскиот. Во Југославија ваков статус имал српскохрватскиот јазик.

Со текот на времето, полуларноста на јазиците се менува, па така има разни јазици од историско значење што своевремено биле лингва франка. Таков е францускиот, како јазик на европската дипломатија од XVII до средината на XX век. Сè до почетокот на XX век, класичниот кинески јазик бил пишана и и дипломатска лингва франка во Далечниот Исток, вклучувајќи ги Кина, Монголија, Кореја, Јапонија, кралството Рјукју и Виетнам. Со развојот на исламското царство (733 – 1492), арапскиот јазик станал лингва франка на ова големо подрачје, што во еден период се протегало од границата со Кина и северна Индија на исток, па сè до Шпанија и Португалија на запад.

Поврзано
--------

* Креол
* Пиџин
* Заеморазбирливост
* Народен јазик
* Светски јазик
* Список на јазиците по општиот број на говорници

Наводи
------

1. ↑  „лингва\_франка" — Лексикон на македонскиот јазик
2. ↑  Viacheslav A. Chirikba, "The problem of the Caucasian Sprachbund" in Pieter Muysken, ed. *From Linguistic Areas to Areal Linguistics*, 2008, стр. 31. ISBN 90-272-3100-1
3. ↑  Intro Sociolinguistics Архивирано на 22 мај 2018 г. - *Pidgin and Creole Languages: Origins and Relationships* - Notes for LG102, - University of Essex, Prof. Peter L. Patrick - Week 11, Autumn term.
4. ↑  , *Lexico Triantaphyllide* речник, Greek Language Center (*Kentro Hellenikes Glossas*), G.Babiniotes, Kentro Lexikologiasж, ISBN 960-86190-1-7

Надворешни врски
----------------

* Англискиот - универзален јазик на интернет? Архивирано на 25 септември 2006 г. (англиски)
* Вовед во изворната средоземна „лингва франка" Архивирано на 8 април 2010 г. (англиски)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Видови јазици |
| --- |
|  |
| природна класификација | вештачки јазик  •  загрозен јазик  •  знаковен јазик  •  жив јазик  •  изолиран јазик  •  изумрен јазик  •  мртов јазик  •  некласификуван јазик  •  пишан јазик  •  природен јазик  •  устен јазик |  |
|  |
| социолингвистичка класификација | автономен јазик  •  втор јазик  •  историски јазик  •  „лингва франка"  •  богослужбен јазик  •  мајчин јазик  •  малцински јазик  •  мнозински јазик  •  имигрантски јазик  •  креолски јазик  •  литературен јазик  •  мешан јазик  •  национален јазик  •  пиџин  •  полицентричен јазик  •  престижен јазик  •  работен јазик  •  регионален јазик  •  светски јазик  •  службен јазик  •  современ јазик  •  староседелски јазик  •  стандарден јазик  •  странски јазик  •  универзален јазик |

 |